《九日柬敷五》
明代·李东阳

九日忽相过，胡不驾我车。幽怀属有托，苦无故人书。

林壑费跻厉，城市多湫淤。世事屡不适，吾心恒郁纡。

城西有精舍，旷野临通衢。茂林对脩竹，足以宁形躯。

君行倘未遂，匹马不相呼。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。